વોકેથોનમાં 1200થી વધુ લોકો જોડાયા હતા. સાઉથ લેકનાં રહેવાસી રીના જરીવાલાના કહેવા પ્રમાણે, બીએપીએસ ચેરિટીઝના કાર્યક્રમમાં ભાગ લેવો સાચે જ એક સત્કાર્ય છે. આ રીતે ધ નેચર કન્ઝર્વન્સી અને એના એક અબજ વૃક્ષો ઉગાડવાની ઝુંબેશમાં ટેકો કરવામાં મને ગર્વનો અનુભવ થાય છે. આપણા ગ્રહના રક્ષણ માટે પર્યાવરણ અંગે જાગ્રત થવાની શીખ મારાં બાળકોને આપવાની આ એક ઉમદા તક છે. રીનાબહેન છેલ્લાં ત્રણ વર્ષથી બીએપીએસ ચેરિટીઝની વોકગ્રીન વોકેથોનમાં ભાગ લે છે.